Symbolae Sirenologicae. 
221 
bula) declinatum et lateribus compressum, quoad figuram specialem omnino in Sireniis et 
Balaenidis admodum diversum. Processus orbitales ossis frontis sejuncti, liberi, non (ut in 
Delphinidis) a maxillis obtecti, sed eas obtegentes. Os ethmoideum horizontale, e parte 
media (perpendiculari) et partibus duabus oblongis, lateralibus, sulcatis, subconchiformi- 
bus formatum. Ossa nasalia oblonga, parte sua anteriore inferiore ab osse ethmoideo haud 
obtecta, lateribus, ut in Bhytim^ cum ossium intermaxillarium processibus frontalibus an- 
gustatis conjuncta. Narium aperturae externae posterior pars ab ossibus nasalibus, ut in 
BJiytim et Halitlieriis^ obtecta. Narium apertura externa magis antrorsum extensa ibi- 
que magis horizontalis quam in Delphinidis, et ante ossa nasalia oblonga, depressa et satis 
dilatata, quare ad sireninam quoad figuram magis accedens. Ossa intermaxillaria ante ossa 
nasalia facie superiore impressa et introrsum spectantia. Meatus narium antice horizon- 
talis, quare minus quam in Delpliinidis perpendicularis. Vomer supra profunde canalicu- 
latus, in narium cavitate tantum conspicitur et antrorsum haud prominet. Maxillae et man- 
dibulae, ut in Rhytina, in adultis, imo adeo in junioribus, semper edentatae. In maxilla 
superiore praetera dentium loco in Rhytina et Balaenidis organa peculiaria cornea, quoad 
figuram, insertionem et functionem in dictorum animalium utraque divisione omnino diversa 
invenimus. In Rhytina enim laminam palati dimidium anterius totum obtegentem, pinnato- 
rugosam, mandibular! laminae similem eique oppositam referunt, quae cum lamina dicta ma- 
xillari Organum manducatorium exhibet; in Balaenidis vero organa illa, sulco maxillae tantum 
utroque latere (non insimul mandibulae) inserta, laminarum, numerosissimarum, parallela- 
rum, biseriatarum, margine interiore quasi setis fimbriatarnm, figuram ostendunt et aniraa- 
libus capiendis et retinendis inserviunt. — Vertebrae colli Balaenidorum latiores et, etiamsi 
interdum confluant, magis tamen sejunctae quam in 1)е?|)Лшгб^г5. Vertebrarum corpora lateri- 
bus minus quam in his compressa. Balaenidorum processus spinosi in vertebris dorsalibus, 
lumbalibus et caudalibus longitudinis et latitudinis ratione ad sireninos magis quam ad del- 
pMninos tendunt. In Balaenidis denique ulna et radius (ut in Halicore et Manatis) in medio 
distant, ossa metacarpi et digitorum vero ob mediam partem angustiorem, quare gracilitate, 
ad sirenina accedunt'). 
1) Nihilominus tameii liaïul statuendiim erit, Balnenida 
Sireniis tali modo appropinquari, ut Sirenia Cetaceis ad- 
jungi possint, quum vitae génère, notis anatomicis longe 
plurimis, quoad ossium compagem supra (Cap. XIX) ex- 
positis, imo etiam characteribus externis, e. c. capitis fi- 
gura, sicuti narium aperturarum et mammaruiii situ, ad- 
modum différant. 
